**Álmosd Község Önkormányzat Képviselő-testületének**

**1/2016 (I. 27) önkormányzati rendelete**

**a szociális célú tüzelőanyag biztosításáról**

Álmosd Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. Az önkormányzat a polgármester döntésén alapuló vissza nem térítendő természetbeni támogatásként tűzifát biztosít:
	1. annak a személynek, akinek a családjában mozgáskorlátozott él és ezt hiteles dokumentummal — hatósági határozattal — igazolja,
	2. azoknak a családoknak, amelyekben az egy főre jutó havi jövedelem nem haladja meg az öregségi nyugdíj mindenkori legkisebb összegének 150 %-át, egyedül élő esetén az öregségi nyugdíj mindenkori legkisebb összegének 250 %-át;
	3. előnyben kell részesíteni azokat a kérelmezőket,
		1. akik családjában halmozottan hátrányos helyzetű gyermek él;
		2. a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, települési támogatásra jogosultak;
2. A tűzifa támogatásban részesülőtől az Önkormányzat ellenszolgáltatást nem kér.
3. A kérelmek elbírálása a Polgármester hatáskörébe tartozik, amely a támogatásról legkésőbb 2016. február 10. napjáig dönt. A döntése ellen Álmosd Község Képviselő-testületéhez lehet jogorvoslati kérelemmel fordulni.
4. A támogatás megállapításáról a Polgármester határozatban, a jogosultak nevének és lakcímének, valamint a megállapított tűzifa  mennyiségének feltüntetésével dönt.
5. Az eljárás hivatalból is indítható azokban az esetekben, amennyiben a jogosultak rászorultsága, valamint a lakásfenntartási támogatásban részesülő család szociális helyzete   azt szükségessé teszi.
6. A döntést követő 5 munkanapon belül a polgármester gondoskodik a tűzifa kiszállíttatásáról.
7. A tűzifa támogatás ugyanazon lakott ingatlanra háztartásonként egy jogosultnak állapítható meg, egy fűtési idényben csak egy alkalommal (kivéve kihűlés vagy fagyhalál veszélyének fennállását) kizárólag természetbeni ellátás formájában, háztartásonként legfeljebb 5 m3 mennyiségben, függetlenül a lakásban élő személyek számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.
8. A kérelmeket az aktuális év február 5. napjáig lehet benyújtani, az Álmosdi Közös Önkormányzati Hivatalban. A határidő elmulasztása elutasítás terhe mellett jogvesztő.
9. A rendelet 1. melléklete a nyomtatvány, melynek kitöltésével és benyújtásával a szociálisa tűzifa támogatás kérelmezhető.
10. Ez a rendelet a kihirdetését követő napon lép hatályba.

dr. Császár László                                                      Köteles István

 jegyző                                                                        polgármester

A rendelet kihirdetve 2016. január 28.

Záradék:

dr. Császár László

 jegyző

|  |
| --- |
| *1. melléklet az Álmosd Község Önkormányzat Képviselő-testületének a szociális célú tüzelőanyag biztosításáról szóló ……………… önkormányzati rendeletéhez.* |

**Álmosd Község Polgármestere**

**Álmosd**

Fő u. 10.

**Kérelem**

Név: ………………………………………..

születési név: …………………………………. .

szül.hely.: ………………..…………………

szül. idő: ……………………………………

Anyja neve: :……………………………….

Álmosd, ………………………….. utca ……… szám alatti lakos kérem, hogy részemre Álmosd Község Önkormányzatának a a szociális célú tüzelőanyag biztosításáról szóló …. …. ……………… önkormányzati rendelete alapján szíveskedjenek természetbeni juttatásként tűzifát biztosítani.

Büntetőjogi felelősségem tudatában kijelentem, hogy a kérelemben megjelölt ingatlan amelyben életvitelszerűen tartózkodom  rendelkezik fatüzelésre alkalmas fűtési rendszerrel.

Tudomásul veszem, hogy amennyiben a támogatásként kiszállított tűzifa egy részét vagy egészét eladom, a támogatásként megállapított tűzifamennyiség árát és a kiszállított mennyiségre jutó szállítási költséget egy összegben köteles vagyok visszafizetni az Önkormányzatnak az erre kötelezést tartalmazó határozat jogerőre emelkedését követő három napon belül.

Megjegyzés: A szociális tűzifa igénylés jogosultja a kapott tűzifát a rendeletben foglaltak betartása mellett  saját járművel soron kívül elszállíthatja.

1.Kérem a szociális tűzifa kiszállítását.

2.A szociális tűzifát saját járművel soron kívül kívánom elszállítani.

Álmosd, 2016. ………………………..

 …………………………………

 Kérelmező

**Átvételi elismervény**

.........................................  (név) Álmosd,  ......................utca .....................  sz. alatti lakos aláírásommal elismerem, hogy a mai napon Álmosd Község Közös Önkormányzata Képviselő-testületének **a szociális célú tüzelőanyag biztosításáról** szóló 1/2016. (I. 27.) önkormányzati rendelete alapján megállapított természetbeni juttatásként átlagosan 100 cm hosszú, 5-35 cm átmérőjű  ….. keménylombos tűzifát …….m3mennyiségben átvettem.

Álmosd, . .................................... hó .... nap

                                     átadó                                                                                 átvevő